Sälinkään koulun ja päiväkodin rakentaminen - Mäntsälän kunta
Olet tässä: Ympäristö ja viheralueet > Ajankohtaista > Hankkeet ja suunnitelmat > Valmistuneet hankkeet > Sälinkään koulun ja päiväkodin rakentaminen
Sälinkään koulun ja päiväkodin rakentaminen
Viimeksi päivitetty: 28.02.2020 11:38
Sälinkään koulu ja päiväkoti-hanke huipentui vihkiäistilaisuuteen 27.2.2020
Sälinkään koulun ja päiväkodin vihkiäisjuhlaa vietettiin 27.2.2020. Tilaisuutta kunnioitti läsnäolollaan ja pääpuhujana toiminut kansanedustaja ja eduskunnan sivistysvaliokunnan puheenjohtaja Paula Risikko. Ohjelma sisälsi toinen toistaan upeampia Sälinkään koulun ja päiväkodin lasten esityksiä. Juhlapuheissa korostettiin kasvatuksen tärkeyttä, uuden rakennuksen merkittävyyttä Sälinkään kylälle ja kiiteltiin hankeeseen osallistuneita.
Sälinkään koulu ja päiväkoti aloittivat toimintansa uudessa rakennuksessa
Sälinkään koulun ja päiväkoti aloittivat toimintansa upouusissa tiloissa. Päiväkodin toiminta alkoi maanantaina 5.8.2019 ja koulun muutamaa päivää myöhemmin. Rakennus valmistui jo aiemmin ja lasten käyttöön tarkoitetut piha-alueet sovitun mukaisesti heinäkuun loppuun mennessä. Vanhat rakennukset on purettu ja pihoja näiltä osin viimeistellään lokakuun puoleen väliin asti.
Sälinkäällä toteutetaan varhaiskasvatusta ja opetusta nyt moderneissa tiloissa. Ilta- ja viikonloppukäyttäjille on myös tarjolla hyvät sisäliikunta- ja kokoontumistilat.
Urakkaan kuuluu Kaanaantien turvallisuutta lisäävät toimenpiteet ELY-keskuksen vaatimusten mukaisesti.
Sälinkään koulun ja päiväkodin sisäpuoliset työt otettiin vastaan
Perjantaina 28.6.2019 oli urakan ensimmäinen osatarkastus, jossa katselmoitiin ja vastaanotettiin rakennuksen sisäpuoli. Piha-alueiden urakka jatkuu hektisesti läpi heinäkuun, jotta koulun ja päiväkodin käyttöpihat olisivat valmiina, kun toiminta elokuun alussa alkaa. Tämän jälkeen pihoja vielä viimeistellään purettavien rakennusten alueelta. Kokonaisuudessaan urakan on määrä olla valmis 15.10.2019.
Käyttäjät pääsevät kesän aikana varustamaan ja kalustamaan hienoa rakennusta. Ruokasalin kruunaa kuva lentävistä joutsenista. Opettajien työskentelytiloista avautuu näkymiä Kilpijärvelle. Rakennus sopeutuu arvokkaaseen Sälinkään kylämiljööseen. Erityisesti ulkoväritys on saanut kiitosta.
Sälinkäällä koulu ja päiväkoti on saamassa muotonsa
Sälinkään koulun ja päiväkodin rakentaminen etenee. Tulevaisuudessa rakennuksesta
avautuvat näkymät ruokasalin ja toisen kerroksen mediateekistä upeaan, maakunnallisesti
arvokkaaseen kulttuuriympäristöön.
Sälinkään koulun ja päiväkodin peruskivi muurattiin 27.4.2018
Muuraajina olivat Mäntsälän kunnan ja NCC Suomi Oy:n edustajat.
Juhlapuheet pitivät kunnanjohtaja Esko Kairesalo ja NCC Suomi Oy:n aluejohtaja Jarmo Saviranta.
Rakennuspaikan pinta-ala 35 000 m²
Rakennuksen kerrosluku:1-2
Rakennuksen kokonaisala: 3 639 m²
Rakennuksen tilavuus: 18 400 m³
Rakennukseen toteutetaan:
- Päiväkoti kahdelle ryhmälle
- Esiopetustiat
- Perusopetuksen vuosiluokat 1-6
- Liikuntatilat aputiloineen
- Käsitöiden opetustilat
- Valmistuskeittiö ja ruokasali
- Oppilashuollon tilat
- Hallinto ja henkilökunnan tilat
Sälinkään koulu oppimisympäristöineen toteutetaan siten, että koulussa voidaan täysipainoisesti toteuttaa uutta opetussuunnitelmaa innovatiivisessa oppimisympäristössä esteettömänä ja ns. kengättömänä kouluna.
Kohteeseen toteutetaan maalämpö pääasialliseksi lämmönlähteeksi. Sälinkään koulu on ns. yksisarjainen alakoulu ja mitoitettu 188 oppilaalle mukaan lukien esiopetus. Päiväkoti on kaksiryhmäinen ja enintään 48 paikkainen.
Pää- ja arkkitehtisuunnittelu: Arto Peltokangas, Arsatek Oy.
Kohteen urakoitsija NCC Suomi Oy myöntää rakennukselle normaalia pidemmän, eli viiden vuoden takuun. Hanke on kilpailutettu kilpailullisella neuvottelumenettelyllä ja urakkamuotona on ns. ranskalainen urakka, jossa tilaaja on etukäteen määrittänyt urakan arvon. Arviointikriteerinä oli laatu. Rakennustyössä noudatetaan ns. Terve Talo-konseptia rakentamisen laadun varmistamiseksi. Rakennusurakan arvo on 9,1 M€ (alv 0%).
Rakennustyöt aloitettiin helmikuussa 2018 tontin raivauksella ja maanrakennustöillä. Rakennus valmistuu uudisosan sisäpuolisilta osin 14.5.2019 mennessä, piha-alueet pääasiallisesti käyttöön otettavissa 1.8.2019 ja pihat täysin valmiit 15.10.2019 mennessä.
Vanha koulurakennus ja ns. terveystalon rakennukset puretaan uuden koulun valmistuttua koulun kesäloman 2019 aikana.
Kuvassa vasemmalta: kunnanjohtaja Esko Kairesalo, vs. tekninen johtaja Vesa Gummerus, kunnanhalllituksen pj. Tapio Havula, toimitilapäällikkö Soile Karhinen, Kai Kalima OTT, prof. emer. WSP Finland Oy, rakennuspäällikkö Jarmo Saviranta NCC Suomi Oy ja aluejohtaja Veijo Hämäläinen NCC Suomi Oy.